S&P ร่วมต้าน “โควิด” มอบผลิตภัณฑ์ “เอส แอนด์ พี” ส่งถึงบุคลากรทางการแพทย์-ผู้ติดเชื้อ
S&P ส่งมอบผลิตภัณฑ์ “เอส แอนด์ พี” มูลค่ากว่า 4 ลบ. ให้แก่บุคลากรทางการแพทย์และผู้ป่วยโควิด-19
S&P ส่งมอบผลิตภัณฑ์ “เอส แอนด์ พี” มูลค่ากว่า 4 ลบ. ให้แก่บุคลากรทางการแพทย์และผู้ป่วยโควิด-19
3 พ.ค. 2564

คุณมณีสุดา ศิลาอ่อน ผู้อำนวยการสำนักพัฒนาความยั่งยืนและสื่อสารองค์กร บริษัท เอส แอนด์ พี ซินดิเคท จำกัด (มหาชน) หรือ SNP มอบผลิตภัณฑ์เอส แอนด์ พี ทั้งอาหารกล่อง อาหารแช่แข็ง เบเกอรี่ เจลิโอเจลลี่ และน้ำดื่ม ให้แก่โรงพยาบาลต่างๆ และโรงพยาบาลสนามในภูมิภาคต่างๆ ทั่วประเทศ รวม 35 แห่ง ระหว่างวันที่ 21-30 เมษายน 2564 ภายใต้โครงการ “S&amp;P ร่วมใจสู้ภัย โควิด-19 ปี 2564” เพื่อเป็นการส่งกำลังใจให้กับทีมแพทย์ พยาบาล เจ้าหน้าที่ และผู้ป่วยโรคโควิด-19
“ท่ามกลางสถานการณ์การแพร่ระบาดของโควิด-19 ระลอกใหม่นี้ เอส แอนด์ พี ขอเป็นส่วนหนึ่งในการสนับสนุนอาหารปลอดภัย เพื่อให้กำลังใจบุคลากรทางการแพทย์ผู้เสียสละและทุ่มเทในการรักษาผู้ป่วยโรคโควิด-19 ด้วยการส่งมอบผลิตภัณฑ์เอส แอนด์ พี ได้แก่ อาหารกล่อง อาหารแช่แข็ง ผลิตภัณฑ์คุกกี้เอส แอนด์ พี คุกกี้เดลิโอ บัทเทอร์เค้กซอง เค้กกล้วยหอม ขนมข้อไก่เนยสด เจลิโอเจลลี่ และน้ำดื่ม มูลค่ารวมทั้งสิ้น 4,191,238 บาท ให้แก่โรงพยาบาล และโรงพยาบาลสนามในภูมิภาคต่างๆ ทั่วประเทศ” คุณมณีสุดา กล่าว
ทั้งนี้ เอส แอนด์ พี ได้ส่งมอบผลิตภัณฑ์ให้แก่โรงพยาบาลและโรงพยาบาลสนามในภูมิภาคต่างๆ รวม 35 แห่ง ได้แก่ โรงพยาบาลพระมงกุฎเกล้า, โรงพยาบาลราชวิถี, โรงพยาบาลศิริราช, สถาบันบำราศนราดูร, โรงพยาบาลวชิรพยาบาล, โรงพยาบาลรามาธิบดี, โรงพยาบาลรามาธิบดีจักรีนฤบดินทร์, โรงพยาบาลจุฬาลงกรณ์, โรงพยาบาลเวชการุณย์รัศมิ์ (สังกัดกทม.), โรงพยาบาลสนามเอราวัณ2 (ศูนย์กีฬาบางกอกอารีนา), โรงพยาบาลภูมิพลอดุลยเดช, โรงพยาบาลสนามกองทัพอากาศ (ทอ.), โรงพยาบาลทหารอากาศ (สีกัน) กรมการแพทย์ทหารอากาศ, โรงพยาบาลสมเด็จพระปิ่นเกล้า กรมแพทย์ทหารเรือ, โรงพยาบาลสนามธรรมศาสตร์ และฮอสพิเทลสถาบันมะเร็งแห่งชาติ รวมทั้งยังมีโรงพยาบาลต่างจังหวัดในภูมิภาคต่างๆ ได้แก่ ศูนย์การแพทย์สมเด็จพระเทพรัตนราชสุดาฯ สยามบรมราชกุมารี
อีกทั้ง โรงพยาบาลสนาม มศว.องครักษ์, โรงพยาบาลราชธานี, โรงพยาบาลราชธานี โรจนะ, โรงพยาบาลนครปฐม, โรงพยาบาลสนามนครปฐม, โรงพยาบาลราชบุรี,  โรงพยาบาลสนามราชบุรี, โรงพยาบาลดำเนินสะดวก, โรงพยาบาลบ้านโป่ง, โรงพยาบาลโพธาราม,  โรงพยาบาลมหาราชนครราชสีมา, โรงพยาบาลสนามนครราชสีมา, โรงพยาบาลกำแพงเพชร, โรงพยาบาลสนามกำแพงเพชร, โรงพยาบาลสนามเชียงใหม่, โรงพยาบาลมหาราชนครศรีธรรมราช และโรงพยาบาลพระพรหม (โรงพยาบาลสนาม) นอกจากนี้ เอส แอนด์ พี ได้ร่วมกับหลักสูตรประกาศนียบัตรธรรมาภิบาลทางการแพทย์สำหรับผู้บริหารระดับสูง รุ่นที่ 9 (ปธพ.9) ส่งมอบผลิตภัณฑ์ข้อไก่เนยสดสำหรับบรรจุลงถุงกำลังใจ จำนวน 10,000 ถุง เพื่อนำไปมอบให้ผู้ป่วยโควิด-19 ในโรงพยาบาลสนามทั่วประเทศอีกด้วย